इलामको बाँझोमा भएको आत्मानन्द लिङदेन रनिङ गोल्डकप २०७० मंसिर १९ गते बुधबार भएको फुटबल प्रतियोगिताको उपाधि एफसी स्याबरुम्बाले जितेको छ ।
फाइनलमा स्याबरुम्बाले डिफेन्डिङ च्याम्पियन बीबीएफसी दमकलाई २-१ ले पराजित गर्दै उपाधि हात पारेको हो । मंसिर ७ बाट सुरु भएको प्रतियोगितामा उत्कृष्ट गोलकिपर बीबीएफसीका मीनकुमार बस्नेत घोषित भए । स्याबरुम्बाका निश्चल शेर्पा उत्कृष्ट खेलाडी घोषित भए । प्रतियोगिताभर बढी गोल गर्ने बीबीएफसीका दीपेन राई पनि पुरस्कृत भए । उपाधि विजेतालाई १ तोला सुन र ५० तोला चाँदी जडित कपसहित ६० हजार रुपैयाँ प्रदान गरियो । उपविजेतालाई ३५ हजार ६० रुपैयाँ पुरस्कार प्रदान गरिएको थियो ।